U.N.I.T.Y.

"U.N.I.T.Y" ni jina la kutaja wimbo ulioshinda Tuzo za Grammy - ambao umeimbwa na rapa/mwigizaji Queen Latifah kutoka katika albamu yake ya mwaka wa 1993, Black Reign. Kibao kilitolewa mnamo tarehe 6 Januari, 1994, anakemea masuala ya utovu wa nidhamu dhidi ya wanawake, anagusia masuala ya kero za mtaani, unyanyasaji majumbani, na kutoa la moyoni juu ya wanawake wanavyochukuliwa katika tamaduni ya hip-hop.

Kutokana na ujumbe uliobeba, vituo vya redio na TV walipiga wimbo huu bila kujali maneno yake makali ambayo ni "bitch" (mbwa jike) na "hoes" (changudoa, mwuza mwili wake kwa kipato), ambayo yanatokea kila wakati katika mashairi yake, hasa katika kiitikio mstari unasema "who you callin' a bitch?!" ambayo unamalizia ubeti.
Wimbo umechukua sampuli ya "Message from the Inner City" wa The Crusaders.  Wimbo pia ulipata kuonekana kwenye ucheshi wa Living Single, mfululizo wa Latifah uliorushwa mwaka huohuo.

Kuna toleo jingine ambalo nalo lilipata kupigwa sana maredioni na kwenye ma-TV linaitwa "U.N.I.T.Y. (Queen Ruff Neck Boot)", ambalo lina mapigo sawa na toleo la kwenye albamu, limepunguza sampuli ya jazz na kuingizwa mikito ya kihip-hop zaidi. Vilevile inaweza kupatikana kama toleo safi kwenye "20th Century Masters: The Millennium Collection: The Best of Queen Latifah" & "Hip-Hop: Gold".

Mwaka wa 1995 wimbo ulishinda Grammy Award kwa ajili  Best Rap Solo Performance. Wimbo umebaki kuwa wimbo pekee wa Latifah kutamba vilivyo nchini Marekani hadi leo hii, na wimbo wake pekee kufikia nafasi ya 30 kwenye chati za Billboard Hot 100.

Muziki wa video
Muziki wa video uliongozwa na Mark Gerard ambaye pia aliongoza wimbo wake wa "Just Another Day...". Katika video, Latifah anaendesha pikipiki, ambayo ilitengenezwa kwa ajili ya kaka yake Lance, ambaye alikufa katika ajali ya pikipiki mnamo mwaka wa 1992. Funguo anazozidaka mwanzoni na kuzivaa katika wimbo mzima ni funguo zake za pikipiki ya kaka yake.

Waliouza sura katika video ni pamoja na kundi la rap la  Naughty by Nature.

Michakaliko katika chati
Wimbo ulipata mafanikio kwa kushika nafasi ya 23 kwenye chati za The Billboard Hot 100. Wimbo ulikuwa miongoni mwa single zilizotamba mno kwenye chati za Billboard Hot Rap Singles, kwa kushika nafasi ya #2; meshika nafasi ya #7 kwenye chati za Billboard Hot R&B/Hip-Hop Songs chart.

Nafasi ilizoshika
Chati (1994)NafasiiliyoshikaUK Singles Chart74U.S. Billboard Hot 10023U.S. Billboard Hot R&B/Hip-Hop Songs7U.S. Billboard Hot Rap Tracks2

Chati za mwishoni mwa mwaka
Chati za mwisho wa mwaka (1994)NafasiU.S. Billboard Hot 10082

Remix
Toleo la remix, linalojulikana kama "Big Titty Remix", linapatikana katika single yake ya "Just Another Day...".

Katika vyombo vingine
Wimbo ulipigwa mwishoni mwa filamu ya mwaka wa 1996 Girls Town.

Marejeo

Viungo vya Nje


Category:Nyimbo za 1994
Category:Nyimbo za Queen Latifah